**AGENȚIA PENTRU PROTECȚIA MEDIULUI MEHEDINŢI**

Nr. .............. / ...................

**DECIZIA ETAPEI DE ÎNCADRARE**

* **proiect -**

    Ca urmare a solicitarii de emitere a acordului de mediu adresate de **S.C. MEHEDINŢI GAZ S.A. prin S.C. PIC GAZ SEVERIN S.RL.**, cu sediul în judeţul Mehedinţi, municipiul Drobeta Turnu Severin, b-dul Tudor Vladimirescu, nr. 95B, înregistrată la Agenţia pentru Protectia Mediului Mehedinti cu nr. 10628/27.08.2024, în baza Legii nr. 292/2018 privind evaluarea impactului anumitor proiecte publice şi private asupra mediului și a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, A.P.M. Mehedinţi decide, ca urmare a consultărilor desfasurate în cadrul sedinţei Comisiei de Analiză Tehnică din data de 12.09.2024, că proiectul **extindere reţea de distribuţie gaze naturale şi branşamente individuale**, propus a fi amplasat în judetul Mehedinţi, **municipiul Drobeta Turnu Severin,** **strada WALTER MĂRĂCINEANU (blocul T5 și T6), nu se supune evaluării impactului asupra mediului.**

 **I. Justificarea prezentei decizii:**

**Motivele pe baza cărora s-a stabilit neefectuarea evaluării impactului asupra mediului, sunt următoarele**:

- proiectul se încadrează în prevederile Legii nr. 292/2018, privind evaluarea impactului anumitor proiecte publice şi private asupra mediului, Anexa nr. 2. la pct. 13, lit. a);

- proiectul propus nu intră sub incidența art. 28 din O.U.G. nr. 57/2007, privind regimul ariilor naturale protejate, conservarea habitatelor naturale, a florei și faunei sălbatice, cu modificările şi completările ulterioare, deoarece amplasamentul proiectului nu se suprapune cu nici o arie naturală protejată de interes comunitar;

- proiectul propus nu intră sub incidenţa art. 48 şi art. 54 din Legea apelor 107/1996, cu modificările şi completările ulterioare.

**2. Caracteristicile proiectului:**

a) *Dimensiunea şi concepţia întregului proiect*: proiectul este amplasat în municipiul Drobeta Turnu Severin, str. Walter Maracineanu (blocul T5 și T6), judeţul Mehedinţi şi prevede extinderea retelei de gaze naturale.

 Principalele lucrari:

Proiectul propune alimentarea cu gaze naturale în regim de medie presiune, cu distribuție ramificată, prin cuplarea în conducta din str. G. Coşbuc**.**

 *Date tehnice ale rețelei proiectate:*

* material conductă: PE 100 SDR11 Dn 63 mm;
* regim de functionare: PM;
* tipul rețelei: sistem de distribuție medie presiune de tip ramificat;
* lungime rețea: **123,5 m.**

Racorduri individuale de gaze naturale:

* Asociația de Proprietari Nr. 18 – str. Walter Mărăcineanu, nr. 7, bl. T5, sc. 1
* Asociația de Proprietari Nr. 18 – str. Walter Mărăcineanu, nr. 7, bl. T5, sc. 2
* Asociația de Proprietari Nr. 18 – str. Walter Mărăcineanu, nr. 7, bl. T5, sc. 3
* Asociația de Proprietari Nr. 18 – str. Walter Mărăcineanu, nr. 7, bl. T5, sc. 4
* Asociația de Proprietari Nr. 18 – str. Walter Mărăcineanu, nr. 5, bl. T6, sc. 1
* Asociația de Proprietari Nr. 18 – str. Walter Mărăcineanu, nr. 5, bl. T6, sc. 2
* Asociația de Proprietari Nr. 18 – str. Walter Mărăcineanu, nr. 5, bl. T6, sc. 3

Conducta proiectată va funcţiona în regim de medie presiune şi va fi montată conform următoarelor caracteristici:

|  |  |  |  |  |  |  |
| --- | --- | --- | --- | --- | --- | --- |
| **Nr. Crt.**  | **Stradă**  | **Tronson**  | **Qc**  | **L**  | **Conductă**  | **Amplasament**  |
| **-**  | **-**  | **[Nmc/h]**  | **[m]**  | **Material**  | **Ø [mm]**  | **-**  |
| 1 | **EXTINDERE RETEA** CONDUCTA PE100 în str. Walter Mărăcineanu (blocul T5 și T6) | PR – CT | 513,60 | 123.50 | PE100 SDR11 | 63 | 123.50 m fata de PR |
| 2 | **RACORD DE GAZE NATURALE** Str. Walter Mărăcineanu, nr. 7, bl. T5, sc. 1 | PR – CT | 64.2 | 5.4 | PE100 SDR11 | 32 | 5.4 m fata de PR |
| 3 | **RACORD DE GAZE NATURALE** Str. Walter Mărăcineanu, nr. 7, bl. T5, sc. 2 | PR – CT | 64.2 | 5.4 | PE100 SDR11 | 32 | 5.4 m fata de PR |
| 4 | **RACORD DE GAZE NATURALE** Str. Walter Mărăcineanu, nr. 7, bl. T5, sc. 3 | PR – CT | 64.2 | 11 | PE100 SDR11 | 32 | 11 m fata de PR |
| 5 | **RACORD DE GAZE NATURALE** Str. Walter Mărăcineanu, nr. 7, bl. T5, sc. 4 | PR – CT | 64.2 | 1 | PE100 SDR11 | 32 | 1 m fata de PR |
| 6 | **RACORD DE GAZE NATURALE** Str. Walter Mărăcineanu, nr. 5, bl. T6, sc. 1 | PR – CT | 64.2 | 19 | PE100 SDR11 | 32 | 19 m fata de PR |
| 7 | **RACORD DE GAZE NATURALE** Str. Walter Mărăcineanu, nr. 5, bl. T6, sc. 2 | PR – CT | 64.2 | 28.5 | PE100 SDR11 | 32 | 28.5 m fata de PR |
| 8 | **RACORD DE GAZE NATURALE** Str. Walter Mărăcineanu, nr. 5, bl. T6, sc. 3 | PR – CT | 64.2 | 16 | PE100 SDR11 | 32 | 16 m fata de PR |

Săpătura pentru montajul conductei se va face de regulă mecanizat. În zone în care montajul utilajului de săpat nu este posibil, sau în zone unde există rețele subterane ce ar putea fi degradate atunci săpătura se va executa manual.

La montarea conductei se vor respecta următoarele succesiuni tehnologice:

* predarea amplasamentului de către beneficiar către executant liber de orice sarcini;
* pichetarea terenului conductei, a rețelelor edilitare existente în zonă și pregătirea zonei de lucru pe o lățime de 1,00 m;
* executarea sondajelor în vederea depistării unor obstacole sau rețele necunoscute;
* transportul conductelor pe traseu și sudarea lor pe tronsoane;
* fixarea suporților pentru conducta montată aparent și săparea șanțurilor pentru subtraversări și pentru zonele unde conducta se montează subteran;
* montarea conductelor în șanț pe un pat de nisip de 15,00 cm grosime și întregirea tronsoanelor de conducte;
* montarea firului trasor;
* probarea conductei pe tronsoane;
* execuția căminelor și montarea armăturilor;
* probarea conductelor, inclusiv a armăturilor;
* cuplarea și punerea în funcțiune.

La montarea conductelor proiectate din PE și a elementelor de asamblare se vor folosi conform Normativului NTPEE-2018, următoarele procedee:

* sudarea cu elemente încălzitoare;
* sudura de tip ,,electrofuziune’’;
* îmbinarea cu racorduri mecanice;
* alte procedee agrementate.

Fiecare tip de sudura se va realiza cu echipamente specifice tipului de imbinare, agrementate in conformitate cu prevederile legale.

Toate îmbinările trebuie să prezinte cel puțin aceeași rezistență cu cea a țevii. În timpul realizării sudurilor, temperatura mediului ambiant va fi cuprinsă între 0 C și 40 C iar pe timp de ploaie sau ninsoare se vor folosi prelate pentru protecția îmbinării.

b) cumularea cu alte proiecte existente şi/sau aprobate: se cumulează cu proiectele de extindere reţea în curs

 c) utilizarea resurselor naturale, în special a solului, a terenurilor, a apei şi a biodiversităţii: combustibilul este achiziţionat de la operatori autorizaţi

 d) cantitatea şi tipurile de deşeuri generate/gestionate: deşeuri menajere

Deşeurile rezultate în timpul functionarii vor fi colectate selectiv, vorfi depozitate în locuri special amenajate in vederea valorificării/eliminării prin operatori autorizati.

Deşeurile vor fi gestionate conform prevederilor OUG 92/2021 privind regimul deşeurilor şi H.G. nr. 856/2002, privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase, cu modificările ulterioare.

e) *poluarea și alte efecte negative:* impactul produs asupra mediului prin activitatile de executie propuse va fi redus deoarece perioada de constructie este relativ scurta iar echipamentele şi utilajele utilizate vor fi performante, corespunzatoare si moderne.In perioada de operare activitatea desfasurata nu constituie o sursa de poluare a aerului. Nivelul de zgomot se va incadra in limitele stabilite prin Ordin nr. 119/ 2014 pentru aprobarea normelor de igienă şi sănătate publică privind mediul de viaţă al populaţiei; Standardul S.R 10009/2017 – acustica urbana – limite admisibile ale nivelului de zgomot.

f) *riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:*- se vor lua măsuri pentru a împiedica producerea de accidente;

g) *riscurile pentru sănătatea umană*: se estimeaza ca pe perioada de executie a lucrarilor, proiectul va genera un impact nesemnificativ, asupra populatiei si sanatatii umane, iar masurile propuse au rolul de a evita potentialul disconfort asupra acestora.

2. **Amplasarea proiectului**

*2.1. Utilizarea actuală şi aprobată a terenului:* conform Certificatului de Urbanism nr. 970/19.08.2024 eliberat de Primăria municipiului Drobeta Turnu Severin, terenul este situat în intravilanul municipiului şi aparţine domeniului public, terenul are funcţiunea de stradă şi trotuar

*2.2. Bogăția, disponibilitatea, calitatea și capacitatea de regenerare relative ale resurselor naturale inclusiv solul, terenurile, apa și biodiversitatea) din zonă și din subteranul acesteia:* nu este cazul

*2.3. Capacitatea de absorbţie a mediului natural, acordându-se o atenție specială următoarelor zone:*

*a) zonele umede, zone riverane, guri ale râurilor:* nu este cazul

*b) zonele costiere şi mediul marin:* nu este cazul.

*c) zonele montane şi forestiere:* nu este cazul

*d) arii naturale protejate de interes național, comunitar, internațional:* nu este cazul

*e) zone clasificate sau protejate conform legislatiei in vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de*

*legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică:* nu este cazul;

*f) zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii și relevante pentru proiect sau în care se consideră că există astfel de cazuri:* nu este cazul

*g) zonele cu o densitate mare a populației*: nu este cazul

*h) peisaje și situri importante din punct de vedere istoric, cultural sau arheologic:* nu este cazul.

3. Tipurileși caracteristicile impactului potenţial

*a) Importanţa şi extinderea spațială a impactului - zona geografică și dimensiunea populației care poate fi afectată:* nesemnificativ, local, în perioada de realizare a lucrărilor;

*b) Natura impactului:* direct şi temporar, în perioada de realizare a lucrărilor

*c) Natura transfrontieră a impactului:* nu este cazul

*d) Intensitatea şi complexitatea impactului:* în perioada de execuţie a proiectului, intensitatea impactului asupra factorilor de mediu va fi redusă

*e) Probabilitatea impactului****:*** redusă, deoarece măsurile prevazute prin proiect nu vor afecta semnificativ factorii de mediu (aer, apa, sol, asezari umane).

Prin masurile adoptate, prin tehnologia de executie şi de exploatare care se vor aplica în conformitate cu legislatia in vigoare, se reduce la minim probabilitatea de apariţie a impactului în vederea prevenirii poluarilor accidentale

*f) Debutul, durata, frecvenţa şi reversibilitatea preconizate impactului:* durata aproximativă a implementării proiectului și implicit a impactului asupra mediului este evaluată la o lună de zile;

*g) Cumularea impactului cu impactul altor proiecte existente şi/sau aprobate:* nu este cazul

 *Condiții de realizare a proiectului pentru reducerea impactului:*

* se vor respecta datele şi specificaţiile din documentaţia tehnica depusă, beneficiarul răspunde de realizarea corectă a lucrărilor propuse, prezentate în Memoriul de prezentare;
* se va respecta legislatia de mediu in vigoare si conditiile prevazute în actele de reglementare emise de alte autoritati;
* pe parcursul realizarii proiectului nu se vor afecta factorii de mediu;
* în timpul lucrarilor se vor folosi utilaje performante care nu produc pierderi de substante poluante în timpul functionarii si care nu genereaza zgomot peste limite admisibile;
* în vederea asigurarii evitarii producerii de disconfort populatiei pe perioada realizarii investitiei se vor lua urmatoarele masuri:

- se vor utiliza doar echipamente si utilaje cu nivel redus de zgomote si vibratii;

- se va asigura stropirea materialelor de constructie utilizate si fronturile de lucru in vederea reducerii emisiilor de particule din atmosfera;

- toate vehiculele care transporta asfalt, beton, agregate si pamant de orice tip vor trebui echipate cu scuturi protectoare si maturi si vor trebui curatate inainte de folosirea drumurilor publice

* se vor monta panouri indicatoare in zona de realizare a lucrarilor prin care se va informa populatia cu privire la durata lucrarilor şi programul de lucru
* se vor lua masuri pentru respectarea ordinii, curateniei si linistii publice in perimetrul limitrof obiectivului
* investiția se va realiza fără a se creea disconfort fonic populației şi cu respectarea programului de odihnă al acesteia; se vor folosi doar căile de acces existente iar tonajul utilajelor se va adapta tipului de drum folosit.

**Prezenta decizie este valabilă pe toată perioada de realizare a proiectului,** iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile sau omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 544/2004, cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește cerințele prevăzute la art.2 lit.f), considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanțe odată cu decizia etapei de încadrare, cu acordul de mediu sau, după caz, cu decizia de respingere a solicitării acordului de mediu,

respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 au obligația să solicite autorității publice emitente a deciziei menționate la art.21 alin (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la alin.(1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la alin.(1) și (2)este gratuită și trebuie să fie echitabilă, rapidă și corectă.

 Prezenta decizie poate fi contestată în conformitate cu prevederile Legii nr. 292/2018 şi ale Legii contenciosului administrativ nr. 554/2004, cu modificările şi completările ulterioare.

Director Executiv

Dragoş Nicolae TARNIŢĂ

|  |  |  |  |
| --- | --- | --- | --- |
| Nume și Prenume | Funcția | Data | Semnătura |
| Avizat: Claudia LOHON | Șef Serviciu A.A.A. | XX.09.2024 |  |
| Întocmit: Eugenia CHICET | Consilier | XX.09.2024 |  |